Bridge of Spies (filme)

Bridge of Spies é un filme dramático de 2015, dirixido por Steven Spielberg e escrito por Matt Charman, Joel Coen e máis Ethan Coen. O filme está protagonizado por Tom Hanks, Mark Rylance, Amy Ryan e Alan Alda. Baséase na detención do espía ruso Rudolf Abel en 1957 e o denominado Incidente do U-2, ocorrido o primeiro de maio de 1960, durante a guerra fría.

A rodaxe comezou o 8 de setembro de 2014 en Brooklyn, Nova York. Touchstone Pictures estreou o filme nos Estados Unidos o 16 de outubro de 2015 e a 20th Century Fox distribúeo no resto do mundo. En Galicia estreouse coa dobraxe castelá en decembro de 2015.

O filme foi nomeado coma mellor filme nos premios Óscar de 2015, que tivo lugar o 28 de febreiro de 2016. Finalmente conseguiu o Óscar ó mellor actor secundario para Mark Rylance.

 Enredo 
O filme narra os feitos sucedidos en 1957 en América do Norte da detención do espía ruso Rudolf Abel e a súa acusación, cuxa defensa encargouse o avogado James B. Donovan e tamén o posterior Incidente do U-2, ocorrido en 1960, no que un avión norteamericano caeu derrubado na Unión Soviética, en plena guerra fría. A Donovan encomendóuselle negociar o troco de Francis Gary Powers, o piloto do avión estadounidense derrubado, por Rudolf Abel.

 Elenco 
 Tom Hanks como James B. Donovan
 Mark Rylance como Rudolf Ivanovich Abel
 Amy Ryan como Mary McKenna Donovan
 Alan Alda como Thomas Watters
 Scott Shepherd como Hoffman
 Austin Stowell como Francis Gary Powers
 Billy Magnussen como Doug Forrester
 Eve Hewson como Carol Donovan
 Sebastian Koch como o avogado alemán Foguel
 Jesse Plemons como Murphy
 Peter McRobbie como Allen Dulles

 Produción 
miniatura|Vehículos en Monroe Place durante a filmación
 Desenvolvemento 
St. James Place foi dada a Matt Charman, que escribiu os primeiros inicios do guión. Despois presentoullo a DreamWorks, cuxo cofundador Steven Spielberg atopouno interesante e decidiu dirixilo. Marc Platt e Kristie Macosko Krieger uníronse coma produtores xunto a Spielberg. Joel Coen e mais Ethan Coen revisaron o guión orixinal de Matt Charman. En xuño de 2014, 20th Century Fox estivo de acordo en financiar lo filme coa DreamWorks e Participant, cos dereitos de distribución sendo divididos entre a Disney e a Fox.

 Elección do elenco 
En maio de 2014, anunciouse que Tom Hanks sería James B. Donovan e Mark Rylance sería o co-protagonista xusto a Hanks. Amy Ryan, Alan Alda, Billy Magnussen e Eve Hewson, tamén estarían no filme. Participant Media co-producirá a película.

 Rodaxe 
miniatura|Luces durante a filmación
A rodaxe empezou o 8 de setembro de 2014 en Brooklyn, Nova York. O 14 de setembro, a filmación ocorreu en DUMBO. O 15 de setembro, continuou en Astoria, entre o Parque Astoria e Ditmars Boulevard. A filmación foi feita en 18 Street e a Avenida 26 en Astoria.http://weheartastoria.com/2014/09/spielbergs-st-james-place-is-filming-in-astoria/ O 26 de setembro, a filmación ocorreu en Henry Street e Love Lane en Brooklyn Heights. O 19 de setembro, en Hicks Street e Pineapple Street.

A comezos de outubro, despois de rematar a rodaxe en Nova York, a produción continuou nos Babelsberg Studio en Berlín e Potsdam (Alemaña). A filmación empezou no Aeroporto de Berlín-Tempelhof en outubro. Angela Merkel visitou o set.http://www.morgenpost.de/berlin/article134825500/Merkel-besucht-Spielberg-und-Hanks-auf-Glienicker-Bruecke.html A fotografía principal terminou o 4 de decembro. A filmación tamén tivo lugar en Wrocław, Polonia en novembro.

 Posprodución 
O 2 de outubro de 2014, Michael Kahn foi confirmado como o editor do filme.

 Estrea 
O filme tivo a súa estrea o 4 de outubro no Festival de Cinema de Nova York e o 16 de outubro de 2015 nos Estados Unidos. En Galicia estreouse coa dobraxe castelá en decembro de 2015.

A Walt Disney Studios Motion Pictures distribúe o filme en América do Norte por Touchstone Pictures.

 Premios e nomeamentos 
Entre outro premios o filme está nomeado con seis estatuillas para os premios Óscar 2015, que terán lugar o 28 de febreiro de 2016. Entre os nomeamentos figuran:

 Premio Categoría Receptor Resultado Ref.88ª edición dos ÓscarMellor filmeKristie Macosko Krieger, Marc Platt e Steven SpielbergNomeadamellor actor secundarioMark RylanceGañadorMellor guión orixinalMatt Charman, Joel e mais Ethan CoenNomeadoMellor banda sonoraThomas NewmanNomeadoMellor deseño de produciónAdam Stockhausen, Bernhard Henrich e Rena DeAngeloNomeadoMellor sonDrew Kunin, Andy Nelson e Gary RydstromNomeadoGlobos de OuroMellor actor secundarioMark RylanceNomeado

 Notas 

Categoría:Filmes de 2015
Categoría:Filmes en lingua inglesa
Categoría:Filmes dirixidos por Steven Spielberg
Categoría:Filmes dos Estados Unidos de América
Categoría:Filmes con banda sonora de Thomas Newman
Categoría:Filmes de Participant Media
Categoría:Filmes de TSG Entertainment
Categoría:Filmes de Amblin Entertainment
Categoría:Filmes sobre política
Categoría:Filmes de DreamWorks
Categoría:Filmes de Touchstone Pictures
Categoría:Filmes rodados en Nova York
Categoría:Filmes rodados en Berlín
Categoría:Filmes de espionaxe
Categoría:Filmes de suspense
Categoría:Filmes sobre avogados
Categoría:Filmes ambientados en 1957
Categoría:Filmes ambientados en 1960
Categoría:Filmes ambientados en Paquistán
Categoría:Filmes ambientados en Berlín
Categoría:Filmes ambientados en Nova York
Categoría:Filmes ambientados na Unión Soviética
Categoría:Filmes ambientados en Washington, D.C.
Categoría:Filmes sobre a Guerra Fría